
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Производство на хидравлични възли и детайли с оператор „Монтана Хидрауликс“ ООД, гр. Монтана, ул. „Гоцо Митов“, № 3
Дата на извършване на проверката: 13.09.2018 г.
Място на извършване на проверката: „Монтана Хидрауликс“ ООД, гр. Монтана, ул. „Гоцо Митов“, № 3
Проверени компоненти и фактори на околната среда:

· Отпадъци

· Опасни химични вещества и смеси
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове; 
· Закон за защита от вредното въздействие на химични вещества и смеси (ЗЗВВХВС) и подзаконовите му нормативни актове.
Извършени дейности:
За датата на проверката, операторът е уведомен с писмо на РИОСВ – Монтана с изх.      № 2603/10.09.2018 г. и е приложена Заповед № РД-254/10.09.2018 г. на директора на РИОСВ – Монтана за извършване на комплексна проверка на място на обект: Производство на хидравлични възли и детайли с оператор „Монтана Хидрауликс“ ООД, гр. Монтана,            ул. „Гоцо Митов“, № 3.
На 13.09.2018 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-254/10.09.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-73/13.09.2018 г.
Проверени са:
· Производствени цехове;
· Източници на отпадъци;
· Документи и данни, свързани със законовите и подзаконови нормативни актове по околна среда.
Констативна част:
Основната дейност на обекта е производство на хидравлични възли и детайли – цилиндри и хидравлични турбини. На бъларския пазар не се пускат опаковани стоки.
1. Фактор „Отпадъци“
На обекта се извършва само дейност по предварително съхраняване  на мястото на образуване на отпадъци, генерирани при производството на метални хидравлични възли и детайли. За отпадъците е извършена класификация по реда на отменената Наредба                 № 3/2004 г., издадено становище на РИОСВ – Монтана. Генерираните производствени отпадъци и отработени масла се съхраняват разделно по видове, на мястото на образуване, като местата за съхраняване са обозначени с кода на съхранявания отпадък. Представени са договори за предаване на метални отпадъци за последващо третиране.
Смесените битови отпадъци (СБО) се съхраняват в контейнери тип „Бобър”, разположени в двора на фирмата. Контейнерите се обслужват от ОП „Чистота”, гр. Монтана.

За обекта има заверена отчетна книга за отпадъци Приложение №1 -  1 брой, приложение №1 от Наредба №1/2014 г. за реда и образците, по които се предоставя информация за дейностите по отпадъците, както и реда за водене на публични регистри. В ИАОС са изпратени годишните отчети за отпадъците за 2017 г.
2. Фактор „Опасни химични вещества и смеси”
Дружеството е потребител по веригата на доставки в съответствие с изискванията на Регламент 1907/2006 – REACH. Представени са информационни листове за безопасност за използваните химични вещества и смеси. Химичните вещества и смеси се съхраняват в производствените помещения, и в обособен склад с ограничен достъп в оригинални опаковки. Спазват се изискванията за съвместно съхранение съгласно Наредбата за реда и начина на съхранение на опасни химични вещества и смеси.
Заключение:
При извършената проверка не са констатирани нарушения и несъответствия с екологичното законодателство.

Приоритети за последваща контролна дейност:

· Законосъобразно управление на отпадъците
· Регламент (ЕО) № 1907/2006 – REACH

